**PROGRAM DELA**

**PLAVALNEGA KLUBA**

**BISER PIRAN**

**ZA LETO 2023**

|  |  |
| --- | --- |
| Portorož, 07.03.2023 |  |

[1. PROSTORSKI POGOJI 2](#_Toc281324191)

1.1. POGOJI DELA

[1.2. USTREZNOST BAZENA 2](#_Toc281324192)

[1.3. CILJI IN USMERITVE 3](#_Toc281324193)

[2.](#_Toc281324194)  [KADROVSKI POGOJI: 4](#_Toc281324194)

[2.1. STRUKTURA IN RAZVOJ KLUBSKEGA KADROVSKEGA POTENCIALA 4](#_Toc281324195)

[2.2. DELO IN POTEK VADBE IN TRENINGOV 4](#_Toc281324196)

[2.3. SMERNICE DELA STROKOVNEGA KADRA 5](#_Toc281324198)

[3.](#_Toc281324199)  [STRATEGIJA NASTOPA NA TEKMOVANJIH 6](#_Toc281324199)

4. PRIČAKOVAN RAZVOJ TEKMOVALCEV OB DANIH MOŽNOSTIH TRENINGOV……………… 6

5. [PRIČAKOVANJA NA RELACIJI TRENER UČITELJI 6](#_Toc281324204)

6. PREDVIDENE TEKME V KOLEDARSKEM LETU 2023......….............6

7. PREDVIDENE PRIPRAVE ZA DRŽAVNA PRVENSTVA…………………………… 7

8. BISEROV PLAVALNI MARATON 7

9[.](#_Toc281324217)  [ZAKLJUČNA MISEL 8](#_Toc281324217)

1. **PROSTORSKI POGOJI :**
* Kraj in pogoji dela
* Ustreznost bazena
* Cilji in usmeritve

* 1. KRAJ IN POGOJI DELA

Prostorski pogoji bodo v letu 2023 zelo dobri, kot so tudi bili do sedaj, saj bodo tekmovalci trenirali v novem olimpijskem bazeu na Bonifiki v zimskem času in na bazenu Žusterna v poletnem času. Neplavalci bodo imeli vadbo v termah Life Class, kjer so pogoji za najmlajše odlični. Ker je strošek bazena v Kopru ogromen, se bomo potrudili z Občino Piran doseči dogovor, da bodo ves strošek, razen treningov v času počitnic dopoldne, treningov med tednom dopoldne, treningov na pripravah dopoldne, ki jih decembra vsako leto izvajamo na bazenu Bonifika in treningov ob sobotah dopoldne, bazena na Bonifiki oziroma Žusterni za leto 2023 krili iz proračunskih sredstev. Letošnja novost bo, da se bo tudi za ta sredstva potrebno prijaviti na razpis, ki je namenjen klubom, ki nimajo možnost izvajati svojih treningov v matični občini oziroma na območju občine ni potrebne infrastrukture za izvajanje treningov.

Termin treningov v bazenu na Bonifiki bo v letu 2023 enak kot dosedaj, torej od ponedeljka do petka med 16.00 in 18.00 uro in od 8.00 do 10.00 v soboto dopoldne. Zjutraj med tednom so treningi med 6.00 in 10.00 uro, odvisno od dneva in kdaj imajo tisti, ki trenirajo zjutraj čas, glede na to kdaj začnejo s šolo.V termah Life Class bo vadba potekala od ponedeljka do četrtka od 19.00 do 20.00 ure.

V poletnem času, ko se tekmovalna skupina pripravlja na poletna državna prvenstva, bomo trenirali na bazenu Žusterna, predvidoma dvakrat dnevno, dopoldne od 8.00 do 10.00 ter popoldne od 16.00 do 18.00.

Prevozi v Koper bodo urejeni tako, da večinoma vozijo starši. Če slučajno kdo od staršev ne bo utegnil, bo trener priskočil na pomoč.

* 1. USTREZNOST BAZENA

Tako bazen v Bonifiki in Žusterni, kot tudi bazeni v termah Life Class, so za izvajanje vadbe in treningov več kot odlični. Kot vsako leto si bomo v letu 2023 prizadevali z upravljalci bazena na Bonifiki doseči dogovor, da se bodo treningi po zimskih državnih prvenstvih izvajali v 50m progah in ne v 25m. Možnost za to je majhna (dve leti nazaj, pred drugim zaprtjem zaradi epidemioloških razmer smo imeli proge na 50m ob četrtkih, petkih in sobotah), a ne bomo obupali.

* 1. CILJI IN USMERITVE

Kljub boljšim pogojem za treninge in vadbo, si bomo še naprej prizadevali zagotoviti možnosti izvajanja treningov tako za tekmovalce na novem bazenu Bonifika v Kopru, kot tudi za šole plavanja v termah Life Class. Z Občino Piran bomo še naprej skušali ohraniti v veljavi dogovor o financiranju uporabe bazena v Kopru (nov bazen na Bonifiki), kajti aktivnosti v smeri izgradnje plavalnega bazena v občini Piran, po trditvah občinske uprave niso v kratkoročnem in tudi ne srednjeročnem planu.

1. **KADROVSKI POGOJI**

2.1. STRUKTURA IN RAZVOJ KLUBSKEGA KADROVSKEGA POTENCIALA

V letu 2023 bo klub nadaljeval s skrbjo za **lastni kader:**

|  |  |  |  |
| --- | --- | --- | --- |
| *Leto* | *Št. vaditeljev* | *Št. učiteljev* | *Št. trenerjev* |
| 2022 | 0 | 2 | 2 |
| 2023 | 0 | 2 | 2 |

V klubu še vedno ostaja pripravljenost vzgoje lastnega kadra in temu bomo sledili tudi v letu 2023. Tečaj za naziv Strokovni delavec 2-trener plavanja je Tadej Bačelić opravil leta 2022. Septembra 2022 na začetku plavalne sezone 2022/2023 je Tjaš Štihovič prekinil sodelovanje z nami, tako smo za delo z mlajšimi plavalci uredili dve novi učiteljici plavanja Maruško Starin in Majo Kac Vesel, obe imata naziv Strokovni delavec 1-učitelj plavanja.

Martin Leščešen je opravil tečaj in ima naziv Strokovni delavec 1-učitelj plavanja, končal je tudi študij Aplikativne kineziologije.

 2.2. DELO IN POTEK VADBE IN TRENINGOV

**Strategija treningov po kategorijah plavalcev**

* neplavalci bodo imeli vadbo v dveh skupinah in sicer prva skupina v ponedeljek in sredo med 19.00 in 20.00 uro, druga skupina pa v torek in četrtek od 19.00 do 20.00 ure; vadbo bo v celoti izvajal učitelj Martin Leščešen. Želimo si, da bi se nam pridružilo še več neplavalcev oziroma plavalcev začetnikov. Da bi se to zgodilo, bomo začeli sodelovati z vrtci in osnovnimi šolami v občini Piran.
* pripravniki oziroma plavalci, ki se tudi že udeležujejo plavalnih tekem, plavajo vsak dan med tednom od 16.00 do 17.30 ure na bazenu v Bonifika, v tej skupini trenutno plava od 25 do 30 otrok, treninge vodi trener Tadej Bačelić. V letu 2023 upamo, da se nam bo priružilo še več mlajših plavalcev;
* starejši tekmovalci, ki se udeležujejo državnih prvenstev, pa imajo treninge vsak dan od 16.00 do 18.00 ure prav tako na Bonifiki; tekmovalcev je 14, treninge vodi trener Tadej Bačelić; nekaj od le teh ima treninge tudi zjutraj med tednom med 6.00 in 10.00 uro, vsi pa imajo trening tudi v soboto od 8.00 do 10.00.
* rekreativcev imamo trenutno pet, v letu 2023 upamo, da se nam pridružil še kak rekreativec več. Plavajo trikrat na teden po eno uro in sicer v ponedeljek, sredo in petek od 16.00 do 17.00 ali pa od 17.00 do 18.00.

2.3. SMERNICE DELA STROKOVNEGA KADRA

IO PK Biser Piran si je za naslednje srednjeročno obdobje zastavil sledeče **smernice glede strokovnega kadra**:

* moralne vrline vsakega posameznika, ki mu je zaupano delo z mladimi,
* predanost vzgojnim ciljem mladih plavalcev – športnikom,
* sledenje šolskim rezultatom tekmovalcev
* strokovnost pri učenju in vodenju treningov plavanja,
* predanost klubu,
* pripravljenost strokovnega in pedagoškega napredovanja.

Tem ciljem zvesto in dosledno sledimo in ostajajo vodilo tudi za v bodoče.

**3. STRATEGIJA NASTOPOV NA TEKMOVANJIH**

Kar se tiče tekem v Sloveniji, se bomo večinoma udeleževali t.i. Razvojnih pokalov, ki so namenjeni mlajšim tekmovalcem in pa Velikih nagrad Slovenije, ki so namenjene starejšim tekmovalcem, torej kadetom, mladincem in članom. Tudi kakšnega mitinga, ki ni Razvojni pokal ali pa Velika nagrada se bomo udeležili. Smiselno bi bilo udeležiti se tudi kakšne mednarodne tekme, kjer nastopa šest ali več držav, saj se na takšnih tekmah lahko pridobi kategorizacija na podlagi katere smo upravičeni do višje vsote sredstev, ki jih pridobivamo na razpisu LPŠ. Kot vse kaže, bomo za naša dva kandidata za mladinsko evropsko prvenstvo in EYOF (kadetska olimpijada evropskih držav), morali poiskati kakšno tekmo v bližnji okolici, torej tujini, če bo le to možno. Seveda se bodo te tekme, če bodo tako želeli lahko udeležili tudi drugi tekmovalci. Najverjetnje bomo odšli v Banja Luko meseca maja 2023.

 **4. PRIČAKOVANI RAZVOJ TEKMOVALCEV**

Glede razvoja naših mlajših plavalcev, pričakujemo, da bo napredek dober, saj imajo dovolj treningov in bodo lahko napredovali. Problem se bo začel pojavljati pri starejših plavalcih, saj nekateri nujno potrebujejo več treningov, če želijo napredovati tako, kot bo napredovala njihova konkurenca. Zato bo potrebnih več jutranjih treningov v vodi na bazenu Bonifika, kot to počnemo že osmo sezono. Starejši plavalci nas počasi zapuščajo, saj so začeli študirati in večina jih to počne drugje kot na obali. Tudi v letu 2023 pričakujemo, da nas bo zapustil kak plavalec, ki bo odšel na študij. Zaradi tega se bo potrebno posvetiti mlajšim plavalcem, ki jih je kar nekaj ter jih navdušiti za plavalna tekmovanja.

**5. PRIČAKOVANJA NA RELACIJI TRENER-UČITELJI**

V letu 2023 bomo skušali še izboljšati dosedanji način sodelovanja. Trenutno je sodelovanje zelo dobro. Maruška in Maja sta zelo vestni in ju otroci imajo zelo radi, Martin pa počasi postaja vse bolj pomemben člen strokovnega dela našega plavalnega kluba.

**6. PREDVIDENE TEKME V KOLEDARSKEM LETU 2022**

Kot smo že zapisali pri strategiji nastopov na tekmah, se bomo poskušali udeležiti čim več plavalnih tekem, tako v Sloveniji kot tudi v tujini. Še posebaj radi bi na čimveč tekem peljali naše mlajše tekmovalce.

**7. PREDVIDENE PRIPRAVE ZA DRŽAVNA PRVENSTVA**

Pred poletnimi državnimi prvenstvi, se bomo pet tednov pred prvenstvom, udeležili 14 dnevnih priprav. Najverjetneje bomo kot vedno odšli v Brestanico pri Krškem ali pa jih izvedli kar v Kopru, kot smo to storili leta 2022. Zimske priprave bomo imeli kar v Kopru ali pa mogoče v Novi Gorici, saj so lani dobili nov 25m bazen.

Priprave so nujne, saj se takrat popolnoma posvetimo plavanju, poleg česar treningi potekajo v enakih pogojih kot bodo tekmovanja (50m bazen).

**8. 12. BISEROV PLAVALNI MARATON**

Glede organizacije letošnjega 13. Biserovega plavalnega maratona bo potrebno s ciljem pokritja čedalje večjih finančnih stroškov, pridobiti večje število sponzorjev oz. še bolje donatorjev (prispevki v obliki nagrad ipd.) saj se s financiranjem s strani občine (ki se dejansko ni spremenilo že leta) in brez finančne spodbude s strani PZS, kot se je to zgodilo lani, vseh stroškov ne da pokriti. Lahko vložimo več naporov v oglaševanje projekta, glede startnine pa si kakšnega bistvenega povišanja verjetno ne moremo privoščiti. S tem problemom bomo seznanili občino ter jih zaprosili za višjo dotacijo, če želijo, da naš klub še naprej organizira to prireditev.

**9. ZAKLJUČNA MISEL**

Program dela za obdobje 2023 je realen, kar se tiče izvajanja treningov in udeležbe na tekmovanjih.

Za zagotovitev večjega priliva finančnih sredstev si bo vodstvo prizadevalo povečati vpis v klub (tako spomladi kot jeseni), učitelji bodo izvajali dodatne tečaje plavanja v poletnih mesecih, pomagali šolam v naravi in osnovnim šolam pri izvajanju tedenskih tečajev, ter pridobiti čim več sponzorskih sredstev.

**Danijel Zabukovec**

**Predsednik**